b'\n_START_ARTICLE_\nXining\n_START_SECTION_\nHistoria\n_START_PARAGRAPH_\nXiningin paikalla on ollut asutusta jo 2 100 vuotta. Aikoinaan se oli t\xc3\xa4rke\xc3\xa4 kaupank\xc3\xa4ynnin solmukohta silkkitiell\xc3\xa4 Tiibetiin. Song-dynastian aikana vuonna 1104 kaupunki sai nimen Xining joka tarkoittaa "rauha l\xc3\xa4nness\xc3\xa4". Historian aikana k\xc3\xa4ytettyj\xc3\xa4 nimi\xc3\xa4 ovat my\xc3\xb6s Silung ja Qingtangcheng._NEWLINE_L\xc3\xa4hist\xc3\xb6ll\xc3\xa4, Gulangin kaupungin ja Wuwein piirikunnan seudulla teki aamulla 23. toukokuuta 1927 hyvin vakavia tuhoja momenttimagnitudin 7,6 maanj\xc3\xa4ristys. Se on seurausvaikutuksiltaan yksi vakavimmista maanj\xc3\xa4ristyksist\xc3\xa4 kautta aikojen ja aiheutti laajoja maanmurtumia. Kuolonuhreja oli yli 40 900, joidenkin arvioiden mukaan jopa 200 000.\n_START_SECTION_\nJokien kunnossapito\n_START_PARAGRAPH_\nVuonna 2007 Maailmanpankki my\xc3\xb6nsi miljardin Yhdysvaltain dollarin lainan Huangshui- sek\xc3\xa4 Nanchuan-jokien hoitoon ja Sanxian tulvien ehk\xc3\xa4isemiseen. Joilla on pituutta yhteens\xc3\xa4 24,5 kilometri\xc3\xa4.\n_START_SECTION_\nLiikenne\n_START_PARAGRAPH_\nVuodesta 1959 Xining on ollut yhteydess\xc3\xa4 Kiinan rautatieverkostoon. Xining Caojiabun lentoasemalta lentokoneet liikenn\xc3\xb6iv\xc3\xa4t suuriin kiinalaisiin kaupunkeihin, kuten Pekingiin, Shanghaihin, Hongkongiin, Chengduun, Kunmingiin, Xi\xe2\x80\x99aniin ja Wuhaniin. Kiinan kansallinen valtatie numero 214:n alkup\xc3\xa4\xc3\xa4 sijaitsee Xiningiss\xc3\xa4.'